Bjarne Rolstad

Bjarne Rolstad (født 29. mai 1901 i Sørum,død februar 1970)  var en norsk fagforeningsmann og politiker (NKP).

Rolstad organiserte seg i 1923 i Norsk Treindustriarbeiderforbund, og hadde en rekke tillitsverv der. Fra 1946 til 1954 satt han som forbundets hovedkassererer. 

Alt i 1938 meldte han seg inn i NKP, og under krigen deltok Rolstad aktivt i motstandskampen mot okkupasjonen. Etter krigen satt han i mange år som representant i Oslo kommunestyre og skolestyre. Han hadde også en rekke tillitsverv i NKP, der han en periode var medlem av sentralstyret.

På slutten av 1960-tallet var Rolstad en del av den NKP-opposisjonen som sognet til de nye politiske strømningene da ml-bevegelsen vokste fram. Han var blant dem som la grunnlaget for NKP-opposisjonens blad Røde Fane.

Referanser 

NKP-politikere i Oslo
Medlemmer av NKPs sentralstyre
Norske fagforeningspersoner
Personer fra Sørum kommune
Fødsler i 1901
Dødsfall i 1970